Ngə́ ó sɔ̄lī ákig ma á tolendǒŋ, o tám ma bi âsoé wē a kələ kwí anə́ ólūn wóe wáman vɔ́bi, o tám fə mə tsíg ábōg wāyi ma dúgan tsog ! 14Hədá, é mod a wúú yǎ yə a yi dúgán nyiŋ ? Mayi yanga é táŋ abǒg ésə esíé mə́túg dzámā yáyi tɔbɔ. 15Wayi ma lóe, maa mə yalán fə wa, yə o nə dzǎm wōg ósɔ̄n ai esíé yā mɔ́ móe ? 16Amú ábōg dī, o nə hə nə́ waláŋ mə́kōl mə́sə matyé á māwulu, o nə̌ fə hə mís mə́ yô, mə́ bəbə́gə evǔs dzáma. 17Bivǔs byáma bí tīī fɔ̄ɔ̄ ḿbom, ebáŋ dzyá á ḿfə̄g étēde; ńdɔ̄ fɔ́ɔ́ wākə walíg ábē dáma ndəm. 18Ḿból ǹkǒl wákad síli, ó mān dzāŋ, ǹkóm ó kódogo étɔá dzíé; 19məndím mə́ nə dzǎm tūb ákɔ̄g, sí é siigi óswē á ńkiɛ ai ndón oswé; éyə fɔ́ɔ́ wādzâ áfīdí yā mod ǎ fidí nálā. 20Wawoa nyé óyǎg ai ǹsə̌ŋ ndūm, a kə́ə́ fə, o maná nye ndáman ásū, o tsídán nyē. 21Tɔ bɔ́n bóé bə́ bə̄lə́ ólugú, ǎ yə̌m kig dɔ́, tɔ bâdzɔdi bɔ́ á sí, a yə́gan fɔ́ɔ́ dɔ̄. 22Ású díé hə nyɔ́l dzīē ńdzɔ yawóg mīńtyé, ású díé hə ǹnə́m wóé ńgɔ̄ ó nə́ á məyəb.